section_heading: Radnja
paragraph_text: Kod kuće, dok Cassie planira Lorinu zabavu za šesnaesti rođendan, Abigail dolazi u posjetu. Jakeov zamjenik Derek upozna Abigail i kaže joj da on podupire gradnju mosta. Abigail govori Jakeu da je ona osobno protiv gradnje mosta i da se nada da će Cassie biti izabrana za gradonačelnicu. Sljedećeg dana, Cassie doznaje da će se Derek također kandidirati te da Jake podupire gradnju mosta. U međuvremenu, Abigail daje Lori ljubavni napitak kako bi se svidjela Brandonovom prijatelju Wesu, no Brandonu se ne sviđa što njegova sestra odvlači pažnju njegovog najboljeg prijatelja. Abigail uživa u kaosu kojeg je učinila, ali Cassie prozre njezin plan. Jake biva smijenjen s mjesta policijskog zapovjednika zbog krađe Derekovog govora koji je bio zaključan u ladici čiji su ključ imali samo Derek i on. Abigail baca crnomagijske kletve na obitelj uz pomoć vudu lutki.